Translate the text from Welsh to English.



 
Mae’r Cenhedloedd Unedig wedi dynodi dydd Mercher yn Ddiwrnod Twristiaeth y Byd, a thema eleni yw “Twristiaeth a buddsoddi gwyrdd”. Mae’r ymgyrch yn rhoi sylw i’r angen am fuddsoddiadau sydd wedi’u targedu’n well – a mwy ohonynt – sy’n cyfrannu at y Nodau Datblygu Cynaliadwy a map trywydd y Cenhedloedd Unedig ar gyfer cael byd gwell erbyn 2030\.


Mae strategaeth dwristiaeth Llywodraeth Cymru, Croeso i Gymru: blaenoriaethau i'r economi ymwelwyr 2020 i 2025, yn cyd\-fynd yn dda â thema eleni. Mae’n nodi ein huchelgais i ddatblygu twristiaeth er lles Cymru, gan ddwyn buddion i bobl a lleoedd, gan gynnwys cynaliadwyedd amgylcheddol, cyfoethogi cymdeithasol a diwylliannol, a manteision iechyd.


Mae’r cynllun yn ymgorffori gweledigaeth Deddf Llesiant Cenedlaethau’r Dyfodol (Cymru) 2015, sy’n Ddeddf unigryw, ym mhopeth a wnawn. Ni all twristiaeth fodoli ar ei phen ei hun; mae’n rhyngweithio â meysydd polisi ehangach, megis trafnidiaeth, yr amgylchedd, treftadaeth a thai. Rydym am i’n diwydiant twristiaeth gyd\-fynd â’n huchelgais i sicrhau bod cymunedau’n gynaliadwy, yn gytbwys ac yn ffynnu, gan gadw’r cydbwysedd cywir rhwng twf economaidd a’n llesiant ehangach fel gwlad.


Mae ein strategaeth yn canolbwyntio ar dair elfen, sef natur dymhorol, gwariant a gwasgariad. Rydym am hybu twf twristiaeth yn ystod cyfnodau tawel, denu ymwelwyr i aros am gyfnodau hwy a’u hannog i wario mwy, a hynny wrth fynd ati hefyd i hyrwyddo rhai o’r mannau twristiaeth yng Nghymru sy’n denu llai o ymwelwyr. Mae elfen arall – cynaliadwyedd – yn rhan o bopeth yr ydym yn ei wneud; mae ein gweithgareddau’n canolbwyntio ar hybu twristiaeth mewn ffordd gadarnhaol ac ar ddatblygu cynaliadwyedd ein cyrchfannau a’n cynhyrchion.


Y llynedd, gwnaethom gynnal cynllun peilot ar gyfer ymgyrch newydd, sef Twristiaeth Gynaliadwy Cymru, gyda’r nod o helpu busnesau twristiaeth yng Nghymru i wireddu eu huchelgeisiau gwyrdd. Canolbwyntiodd ar bum maes i helpu busnesau i wella’u cynaliadwyedd a helpu gyda’r daith tuag at gyrraedd sefyllfa sero net – dŵr, gwastraff, cadwyni cyflenwi, ynni a theithio. Bu busnesau yng Nghymru a oedd wedi gwneud gwelliannau i’w hôl troed carbon eu hunain yn rhannu eu profiadau a’u harferion gorau gyda’r rhai a oedd ar ddechrau eu taith gynaliadwyedd. 


Mae cynaliadwyedd hefyd wrth wraidd ein cronfa cyfalaf, Y Pethau Pwysig. Mae’r cynllun ar gyfer 2023\-25, sy’n werth £5 miliwn, yn sicrhau gwelliannau i seilwaith ar raddfa fach mewn lleoliadau twristiaeth sy’n strategol bwysig ledled Cymru. Roedd y cynllun ar gyfer eleni ar agor i’r awdurdodau lleol a’r awdurdodau parciau cenedlaethol, a chafodd 29 o brosiectau eu hariannu ar draws Cymru. Mae’r gronfa yn cefnogi seilwaith mewn mannau twristiaeth poblogaidd sy’n denu llawer iawn o ymwelwyr, gan helpu i wneud cyrchfannau yn fwy cynaliadwy yn amgylcheddol. Er enghraifft, o ganlyniad i gyllid o gronfa Y Pethau Pwysig, cefnogwyd y gwaith o osod mannau gwefru trydanol ar gyfer ceir, cychod a beiciau ledled Cymru.


Mae cynaliadwyedd yn ganolog i raglen Addo – yr Addewid i Gymru. Mae Addo bellach yn fenter hirdymor a gafodd ei datblygu i ddechrau yn ystod haf 2020 mewn ymateb i lacio cyfyngiadau symud yn ystod y pandemig. Mae’n annog pobl i wneud addewid i ofalu am Gymru. Mae iddi ddau linyn: gofyn i bobl ofalu am ein cymunedau a gofalu am ein tir bendigedig. Mae Addo yn canolbwyntio ar fanteision bod yn ymwelydd da, o ofyn pobl i ymddwyn yn gyfrifol wrth fwynhau cefn gwlad i annog ymwelwyr i gefnogi busnesau manwerthu a lletygarwch lleol yn ystod eu gwyliau.  


Mae Croeso Cymru hefyd wedi bod yn gweithio gyda Trafnidiaeth Cymru i hybu twristiaeth lesol gan ddefnyddio trafnidiaeth gyhoeddus. Mae ymgyrch farchnata ar y cyd yn hyrwyddo neges twristiaeth gynaliadwy drwy annog pobl i ddefnyddio trenau i fynd ar ymweliadau dydd, cymryd gwyliau byr a theithio am wyliau hwy.


Wrth inni ddathlu Diwrnod Twristiaeth y Byd, gallwn fyfyrio ar y data diweddaraf ar gyfer y diwydiant  sy’n dangos, yn 2022, y bu gwariant cysylltiedig o £4\.6 biliwn ar yr holl deithiau i mewn i Gymru, teithiau domestig, a theithiau dydd yng Nghymru. Rhwng mis Ebrill a mis Rhagfyr 2021 a mis Ebrill a mis Rhagfyr 2022, bu cynnydd o 13% yn nifer y teithiau dros nos domestig a gymerwyd yng Nghymru, a chynnydd o 35% yn yr arian o wariwyd.


Rwy’n falch iawn bod ein hymgyrchoedd marchnata wedi’u cydnabod ar y llwyfan ryngwladol. Enillodd y brand Cymru Wales y Grand Prix yng Ngwobrau Cyfryngau’r Byd 2023, yn ogystal â’r categori Teithio a Thwristiaeth. Llongyfarchiadau i bawb a fu’n gweithio mor galed ar yr ymgyrchoedd hyn i hyrwyddo Cymru i’r byd.


I ddathlu Diwrnod Twristiaeth y Byd yng Nghymru, byddaf yn ymweld â Gardd Fotaneg Genedlaethol Cymru, Abaty Nedd a Distyllfa Gwaith Copr Abertawe Penderyn yr wythnos hon.


Mae gan Gymru lawer iawn i’w gynnig i ymwelwyr, a byddaf yn parhau i sicrhau ein bod yn gweithio i wireddu’r potensial hwnnw, a hynny mewn ffordd sy’n cadw cydbwysedd cynaliadwy rhwng ein cymunedau, ein tirweddau a’n hymwelwyr.







Translation:


 
Wednesday is designated World Tourism Day by the United Nations and it has adopted the theme “Tourism and green investment” this year. The campaign highlights the need for more and better\-targeted investments that contribute to the Sustainable Development Goals and the UN roadmap for a better world by 2030\.


The Welsh Government’s tourism strategy, Welcome to Wales: priorities for the visitor economy 2020\-25, aligns positively with this year’s theme. It states our ambition to grow tourism for the good of Wales, delivering benefits for people and places, including environmental sustainability, social and cultural enrichment and health benefits.


The plan incorporates the vision of Wales' distinctive Wellbeing of Future Generations (Wales) Act 2015 into everything we do. Tourism cannot exist in isolation; it interacts with wider policy areas, such as transport, the environment, heritage and housing. We want our tourism industry to align with our ambition to ensure sustainable, balanced and thriving communities – striking the right balance between economic growth and our wider wellbeing as a country.


Our strategy focuses on three Ss – Seasonality, Spend and Spread. We want to encourage the growth of off\-peak tourism, enticing visitors to stay longer and spend more; while also actively promoting some of the quieter tourist spots in Wales. A fourth ‘S’ – sustainability – runs through everything we do; our activities focus on growing tourism in a positive way and developing the sustainability of our destinations and products.


Last year we piloted a new campaign, Sustainable Tourism Wales, with the aim of helping Welsh tourism businesses to realise their green ambitions. It focused on five areas to help businesses improve their sustainability and help towards net zero – water, waste, supply chain, energy and travel. Welsh businesses, which had made improvements to their own carbon footprint shared their experiences and best practice with those starting their sustainability journey. 


Sustainability is also at the heart of our Brilliant Basics capital fund. The £5m scheme for 2023\-25 delivers small\-scale infrastructure improvements in strategically important tourism locations across Wales. This year’s scheme was open to local authorities and national park authorities, funding 29 projects across Wales. The fund supports infrastructure in popular tourist areas which see a large number of visitors, helping to make destinations more environmentally sustainable. For example, Brilliant Basics funding has supported the installation of electric charging points for cars, boats and bicycles across Wales.


Sustainability is at the heart of Addo – The Wales Promise. First developed in the summer of 2020, in response to the phasing out of lockdown restrictions during the pandemic, Addo is now a long\-term initiative. It encourages people to make a promise to care for Wales. It has two strands: asking people to care for our communities and to care for our epic land. Addo focuses on the benefits of being a good visitor, from asking people to behave responsibly when enjoying the countryside to encouraging visitors to support local retail and hospitality when on holiday.  


Visit Wales has also been working with Transport for Wales to drive active tourism using public transport. A joint marketing campaign promotes a sustainable tourism message by encouraging use of the train to make day visits, take short breaks and travel for longer holidays.


As we celebrate World Tourism Day we can reflect on the latest industry data, which shows that in 2022, there was £4\.6bn of associated expenditure on all inbound, domestic and day trips in Wales. And between April and December 2021 and April to December 2022 there was an increase of 13% in the volume of domestic overnight trips taken in Wales and an increase of 35% in spend.


I am very proud that our marketing campaigns have been recognised on the world stage. The Cymru Wales Brand won the Grand Prix at the 2023 World Media Awards, as well as the Travel and Tourism category. Congratulations to everyone who has worked so hard on these campaigns to promote Wales to the world.


To celebrate World Tourism Day in Wales, I will this week be visiting the National Botanic Garden of Wales, Neath Abbey and Penderyn Swansea Copperworks Distillery.


Wales has so much to offer to visitors and I will continue to ensure that we work to realise that potential, in a way that achieves a sustainable balance between our communities, our landscapes and our visitors.